ભારતના સુદૂર દક્ષિણે આવેલા કેરળ રાજ્યમાં છેલ્લે યોજાયેલી વિધાનસભા ચૂંટણીઓમાં; માર્ક્સવાદી સામ્યવાદી- C.P.I.M - પક્ષના નેતૃત્વમાં ફરી એક વખત L.D.F લેફ્ટ ડેમોક્રેટીક ફ્રન્ટની સરકાર રચાઈ છે. એ સાથે જ તમામ રાજકીય પ્રતિસ્પર્ધીઓ વિરુદ્ધની માર્ક્સવાદી પાર્ટીની અસહિષ્ણુતા અને શયતાનિયતે ફરી એકવાર તેનું હિંસ્ર, ભયાવહ, આતંકી સ્વપ પ્રગટ કર્યંુ છે. માર્ક્સવાદી પાર્ટીના શાસકોએ અને તેના ઉપરથી નીચે સુધીના કાર્યકરોએ; તમામ વિરોધી રાજકીય સંગઠનો સામે અઘોષિત યુદ્ધ છેડ્યું છે. તેમાં કોંગ્રેસ, મુસ્લિમ લીગ, કેરળની સ્થાનિક પાર્ટીઓ, ભાજપા સામેનો જંગ તો, માર્ક્સવાદીઓએ છેડ્યો જ છે, પરંતુ કેરળનાં ખ્રિસ્તી-સંગઠનો, હિન્દુ કેળવણી સંસ્થાઓ પણ તેમના નિશાન પર છે. તેમાંએ માર્ક્સવાદી પાર્ટીને માટે ભાજપા, હિંદુત્વને વરેલાં સંગઠનો, વિશેષ કરી રાષ્ટ્રીય સ્વયંસેવક સંઘ મુખ્ય નિશાન ઉપર છે. તેનું કારણ કેરળમાં રાષ્ટ્રીય સ્વયંસેવક સંઘનું વિસ્તરતું જતું સંગઠન અને સંઘ પરિવારનો પ્રભાવ-વિસ્તાર મુખ્ય છે.